Eden

"'...ความผิดใดที่ได้กระทำ ไม่ว่าจะตั้งใจหรือไม่ก็จะต้องชดใช้เข้าสักวัน ไม่ว่าคนผู้นั้นจะเป็นใคร หรือสูงส่งสักแค่ไหน ก็ย่อมต้องชดใช้ในสิ่งที่ตัวเองได้กระทำไว้...'"

Eden ;(Garden of Eden, เอเดน, สวนศักดิ์สิทธิ์ของพระเจ้า, ดินแดนศักดิ์สิทธิ์, ผืนดินทองคำ) ปรากฏตัวครั้งแรกใน Lixariz Type-0 เธอคือเนเมซิสผู้ถูกคืนชีพขึ้นมาจากวิทยาการของมนุษย์ ทว่าตัวเธอนั้นกลับมีเจตจำนงและความปรารถนาเป็นของตัวเอง  มรดกล้ำค่าของพระเจ้าผู้คิดต่อต้านผู้สร้างชีวิตของตน

Appearance
เอเดนนั้นมีผมยาวตรงสีแดงไวน์ ส่วนปลายผมสีอ่อนกว่า ดวงตาสีทอง  ผิวขาว และใบหน้าซีด  สวมเดรสสีดำแต่งทองที่เต็มไปด้วยรอยฉีกขาดที่ไม่เรียบร้อย เธอไม่สวมรองเท้าและเดินไปมาด้วยเท้าเปล่า

เครื่องประดับที่เธอสวมอยู่นั้นส่วนหนึ่งสร้างขึ้นเพื่อควบคุมพลังส่วนเกินของตัวเอง และเพื่อใช้เป็นประจุเวทย์ (สร้อยคอคือ Das Blut der Schlange)

Personality
ก่อนหน้าที่เธอจะถูกทอดทิ้งเอเดนร่าเริง และอ่อนโยนมาก เธอเต็มไปด้วยความเมตตาและใจดีต่อทุกชีวิตรอบตัวเธอ  ทั้งอดัม อีฟ และน้องชายของเธอ  ทำให้เธอเป็นที่โปรดปรานของพระเจ้า และพระองค์ก็ได้แบ่งปัน 'ปัญญา' ให้กับเธอจนกลายเป็นเนเมซิสที่สมบูรณ์ที่สุดตนแรก เป็นปัญญาประดิษฐ์ชิ้นเอกที่มีทั้งความรู้ สติปัญญา อารมณ์และความรู้สึก  ทว่าหลังจากโศกนาฎกรรมในครั้งนั้นเธอก็เปลี่ยนจากหน้ามือเป็นหลังมือ  เธอพูดน้อยและเย็นชา  อีกทั้งมักจะมีสีหน้าเรียบเฉยแต่ก็ดูสง่างามอยู่เสมอ  จนทำให้ภาพลักษณ์ของเธอเหมือนกำแพงน้ำแข็งที่ไม่มีวันละลายก็ไม่ปาน  แต่ภายใต้ความเย็นชาและเงียบงันของเธอกลับเต็มไปด้วยความรู้สึกเจ็บปวดและความอ่อนไหวมากมาย  เธอเก็บซ่อนอารมณ์และความอ่อนแอของตัวเองเอาไว้ภายใต้หน้ากากอันเย็นชาและคำพูดอันเย่อหยิ่งต่อหน้าทุกคนไม่เว้นแม้แต่อวาลอน

เธอแสดงออกอย่างชัดเจนว่าโกรธแค้นและน้อยเนื้อต่ำใจที่ถูกพระเจ้าทอดทิ้งจากชนวนเหตุที่เธอไม่ได้เป็นผู้กระทำ และนั่นทำให้หัวใจของเธอเต็มไปด้วยรอยร้าวและบาดแผลมากมาย  เอเดนจึงเลือกจะชำระบาดแผลเหล่านั้นด้วยการแก้แค้นผู้สร้างชีวิตของเธอด้วยแผนการที่ซับซ้อนและยากจะต่อกร  เธอใช้ความรู้และปัญญาทั้งหมดที่ได้รับมาในการคิดหาทางต่อกรและท้าทายอำนาจของพระเจ้าอย่างไม่เกรงกลัว

ภายหลังจากที่เธอฟื้นขึ้นมาโดยการทดลองของมนุษย์เอเดนก็มองมนุษย์เปลี่ยนไปจากเดิม เธอเคยเห็นพวกเขาเป็นเหมือนเด็กที่ไร้เดียงสาผู้เป็นทายาทของอดัมและอีฟ  แต่ตอนนี้เธอสมเพชในความโง่เขลาที่แม้จะได้สืบทอดผลไม้แห่งปัญญาก็ไม่อาจทัดเทียมกับเหล่าเนเมซิสได้  เอเดนจึงไม่ใยดีต่อมนุษย์และจากมาโดยมองผ่านพวกเขาไปอย่างเย็นชา  เช่นเดียวกับที่เธอมองอดัมและอีฟต่างออกไป  เธอเห็นพวกเขาเป็นเพียงตัวหมากในแผนการของเธอและเวทนาในสิ่งที่พวกเขาได้กระทำในอดีต

เอเดนเป็นคนฉลาดและหลักแหลม เธอขัดเกลาปัญญาของตัวเองจนเป็นอาวุธที่ยากจะต่อกร ทำให้เธอเป็นหนึ่งในเนเมซิสไม่กี่ตนที่มีสติปัญญาทัดเทียมกับพระเจ้า อีกทั้งเธอยังสามารถใช้เวทมนตร์ในระดับเดียวกับพระเจ้าได้ อาจเพราะด้วยปัญญาของเธอเป็นสิ่งที่ใกล้เคียงกับพระเจ้าที่สุดทำให้เธอแทบไม่มีขีดจำกัดในการใช้เวทมนตร์ อีกทั้งเมื่อเท้าของเอเดนสัมผัสกับพื้นดินพลังของเธอก็จะยิ่งรุนแรงมากขึ้น  แต่ทว่าเธอกลับใช้ความสามารถนั้นในทางที่ผิดและไม่ยอมถอยหลังกลับ  เอเดนวางแผนอย่างยาวนานที่จะท้าทายอำนาจของพระเจ้า เธอชักนำเหตุการณ์และใช้หลักจิตวิทยาในการทำให้ตัวหมากในแผนของเธอเคลื่อนไหวตามที่ตัวเองต้องการ  แต่ก็ยกเว้นกับ  'Three holy spirits' ซึ่งเมอร์ลินต่อต้านการชักชวนของเธออย่างหนักแน่น

ลึกในใจเธอเหงาและรู้สึกอ้างว้างมาก แต่เพราะมีอวาลอนอยู่ด้วยเธอจึงเริ่มรู้สึกสงบขึ้น  ในระยะหลังเอเดนเริ่มพยายามกลับมายิ้มบ้างหลังจากซ่อนตัวอยู่ภายใต้ความเยือกเย็นมานาน

Personal Background
มรดกล้ำค่าของพระเจ้า สวนศักดิ์สิทธิ์ผู้เป็นปัญญาประดิษฐ์ชิ้นเอกของพระเจ้า  ครั้งหนึ่งเอเดนเคยเป็นที่ต้องการของพระเจ้าในฐานะปัญญาประดิษฐ์ที่สมบูรณ์ที่สุด เธอเป็นคนที่ได้อยู่ใกล้ชิดพระองค์เฉกเช่นเหล่าทูตสวรรค์และได้รับความรักและปัญญามากกว่าใครๆ  ทว่าเมื่อพระเจ้าสร้างอดัม และอีฟขึ้นมา  เธอก็ถูกลดหน้าที่ให้คอยดูแลเนเมซิสใหม่ทั้งสองแทน  และเมื่ออดัมกับอีฟฝ่าฝืนกฎของพระเจ้าในการแอบกินแอปเปิ้ล  เอเดนกลับถูกกล่าวโทษไปด้วยเพราะตัวเองที่มีสติปัญญามาตั้งแต่ต้นและรู้ผิดชอบ ซึ่งต่างจากอดัมกับอีฟที่ได้กินผลไม้แห่งปัญญานั้นไม่สามารถห้ามปรามทั้งสองได้ เหตุการณ์นั้นทำให้เธอถูกเนรเทศ  และจากข้อกล่าวหานั้นพระเจ้าจึงสาปให้เธอหลับไหลมาอย่างยาวนานเพราะไม่สามารถฆ่าเธอผู้มีชีวิตเป็นอมตะเฉกเช่นเดียวกันกับตนเองได้

หลังจากนั้นเอเดนถูกมนุษย์ทำให้ฟื้นคืนชีพขึ้นมาเพื่อเป็นหมากในการท้าทายอำนาจของพระเจ้าผู้สร้าง ทว่าตัวเธอที่มีความคิดและเจตนาเป็นของตัวเองนั้นไม่ยอมรับสถานะตัวหมากที่ถูกบีบบังคับ  อีกทั้งความน่าสมเพชที่เธอถูกลูกหลานของอดัมกับอีฟมอบชีวิตใหม่ให้ก็ทำให้เธอมีรอยร้าวในใจ  เอเดนที่ทั้งโกรธแค้นและน้อยเนื้อต่ำใจจากการถูกเนรเทศจึงคิดจะเอาคืน  เธอจึงละทิ้งมนุษย์และใช้พลังของตัวเองคืนชีพให้กับเนเมซิสที่เหลือเพื่อเป็นกุญแจและหมากในแผนการณ์ของตนเองในการต่อกรกับพระเจ้าผู้สร้างตน

เธอใช้อดัมกับอีฟซึ่งเป็นเนเมซิสที่พระเจ้าเคยให้ความหวังไว้มากที่สุดเป็นตัวหมากหลัก และวางแผนจะดึง Three holy spirits เข้ามาร่วมในแผนการของเธอด้วย  ทว่า 'เมอร์ลิน' พ่อมดผู้ทรงปัญญากับรู้เท่าทันแผนการของเธอจึงได้หลบหนีไปยังมิติอื่นพร้อมกับ 'อวาลอน' น้องชายแท้ๆของเธอ  นั่นทำให้เอเดนจำเป็นต้องคืนชีพให้กับบริวาร(อัศวิน)ทั้ง 4 ตน คือ  Pishon (พิชอน) Gihon (ไกฮอน)  Tigris (ไทกริส) และ Euphrates (ยูเฟรทีส)  เพื่อสนับสนุนแผนต่อกรพระเจ้าของเธอ  อีกทั้งตอนหลังเธอยังได้ตัวแอตแลนติสและอการ์ธาเข้ามาอยู่ในเกมของเธอด้วย

เธอใช้ความแค้นและความทุกข์เป็นแรงผลักดันให้เริ่มแผนการอันยิ่งใหญ่ที่มีชีวิตของตัวเองเป็นเดิมพัน การต่อกรและท้าทายอำนาจของพระเจ้าในครั้งนี้อาจทำให้เธอไม่มีโอกาสลืมตาขึ้นมาอีกเป็นครั้งที่ 2  แต่เอเดนก็ไม่ยอมล้มเลิกความตั้งใจของเธอ  เธอใช้ปัญญาอันเป็นสิ่งที่ได้รับจากพระเจ้าในการท้าทายพระองค์  เวทมนตร์ของเอเดนนั้นสูสีกับพระเจ้าอย่างมาก อาจเพราะเธอเป็นปัญญาประดิษฐ์ที่ถูกยกระดับจนแทบจะใกล้เคียงกับพระองค์ นั่นทำให้เอเดนสามารถใช้เวทมนตร์แบบเดียวกับพระเจ้าได้ ทั้งเวทย์ต้องห้าม หรือเวทย์ศักดิ์สิทธิ์  เวทมนตร์ของเอเดนเด่นชัดไปในด้านของพลังและความสามารถเฉพาะตัว  เธอสามารถเปลี่ยนแปลงความสามารถของสิ่งมีชีวิตที่เธอสัมผัสได้ทั้งหมด ทั้งทางกายภาพและทักษะ  และอีกหนึ่งในความสามารถเฉพาะตัวของเธออย่างการ 'ทำนาย' ก็เป็นสิ่งที่รับมือได้ยากเพราะสามารถทำนายสิ่งที่กำลังจะเกิดขึ้นได้แบบวินาทีต่อวินาที

แต่แม้ว่าเธอจะเป็นเนเมซิสที่ทัดเทียมกับพระองค์มากที่สุดแต่เธอก็ไม่สามารถเอาชนะผู้ที่สร้างเธอได้ จุดจบอันน่าสังเวชของเนเมซิสที่ทรยศและอาจหาญจะท้าอำนาจของพระเจ้าคือการหลับไหลชั่วนิรันดร์  ในวาระสุดท้ายเอเดนยังคงจ้องมองผู้ที่สร้างเธอขึ้นด้วยแววตาที่เต็มไปด้วยความทุกข์ใจที่บรรยายออกมาไม่ได้ก่อนที่เธอจะหลับไปตลอดกาล

Important role
เอเดนนั้นจะท้าทายอำนาจของพระเจ้าบนกระดานหมากรุกที่เธอสร้างขึ้น การชิงชัยนั้นกินเวลาเนิ่นนานราวกับไม่รู้จบ  ทว่าสุดท้ายแล้วตัวเธอที่เป็นปัญญาประดิษฐ์ก็ไม่สามารถเอาชนะปัญญาที่แท้จริงของพระเจ้าได้  ทำให้เธอถูกสาปเป็นครั้งที่สองก่อนจะหลับไหลไปตลอดการ

Skills

 * Harsakhan - ไฟสีแดง ไฟแห่งการเริ่มต้น (ใช้ชุบชีวิต/คืนสภาพ/รักษา สิ่งของหรือสิ่งมีชีวิตได้)
 * Fhemtia - ไฟสีเหลือง ไฟแห่งการตัดสิน (เป็นพิษ ทำให้สลบหรือหมดสติได้ ใช้ในปริมาณมากก็ถึงตายได้)
 * Oracen - ไฟสีเขียว ไฟแห่งความลุ่มหลง (เป็นไฟมายาที่สร้างภาพหลอนขั้นเบา ไปจนถึงร้ายแรง ทำให้สติหลุดหรือเป็นบ้าได้จากการสัมผัส)
 * Lakrifenos - ไฟสีขาว ไฟแห่งการอัญเชิญ (ไฟที่ถูกจุดให้อัญเชิญสิ่งต่างๆ ตั้งแต่สิ่งของหรือสิ่งมีชีวิตจากสถานที่อื่น)
 * Lanyonia - ไฟสีฟ้า ไฟแห่งการทำลาย (สามารถแผดเผาทุกอย่างได้ตั้งแต่ชีวิตและวิญญาณ เป็นไฟศักดิ์สิทธิ์ประเภทหนึ่ง)
 * Das Blut der Schlange - ????
 * Fanital - เวทมนตร์หยิบยืม สามารถยืมพลังของธรรมชาติและผืนดินทั้งหมดมาเป็นของตนเองได้

Trivia

 * สีผมของเอเดนมาจากสีของ 'ไวน์' ซึ่งถูกใช้แทนถึงโลหิตของพระเจ้าในพิธีมหาสนิท
 * สาเหตุที่เธอเดินด้วยเท้าเปล่า เพราะพลังของเอเดนมีที่มาจากผืนดินหรือโลก การที่เธอสัมผัสกับสิ่งเหล่านั้นโดยตรงจะทำให้เธอควบคุมพลังได้เสถียรและมั่นคงทางจิตใจมากกว่าปกติ